## El Teatre Principal de Castelló estrena març amb l’obra ‘Poncia’, protagonitzada per Lolita Flores

*** La peça teatral és una adaptació de *La Casa de Bernarda Alba* de Federico García Lorca, dirigida per Luis Luque
* Totes les entrades estan exhaurides per a la funció del dissabte 1 de març a les 19:00 hores**

L’Institut Valencià de Cultura estrena el mes de març en el Teatre Principal de Castelló amb la representació de l’obra *Poncia*, protagonitzada per Lolita Flores.

El dissabte 1 de març, a les 19:00 hores, la reconeguda artista xafarà l’escenari del Principal de Castelló per a interpretar *Poncia*. L’obra és una adaptació de *La Casa de Bernarda Alba* de Federico García Lorca amb la direcció de Luis Luque.

En la representació, l’únic personatge que apareix és Poncia, criada en l’obra del poeta i dramaturg granadí. Luque situa l’acció després del suïcidi d’Adela, filla de Bernarda Alba i l’impacte que produïx la seua mort.

El director ha destacat que en esta peça teatral rescata “les intervencions de Poncia i les convertisc en reflexió, soliloquis, diàlegs amb fantasmes i ombres. Busque que la veu de la criada il·lumine els racons foscos de l’obra de Lorca”. Luque assegura que Poncia “parla de suïcidi, llibertat, culpa, classe, educació o sexe i ho fa amb tota la força d’una veu que ha sigut maltractada i callada”.

*Poncia* és una de les obres que forma part de l’abonament cultural d’hivern del Teatre Principal de Castelló. Totes les entrades per a la funció estan exhaurides.

D’altra banda, cal recordar que Institut Valencià de Cultura inicia el dimarts 11 de març el període de venda del nou abonament de primavera. En concret, de l’11 al 14 de març els abonats actuals podran renovar la seua plaça i si preferixen canviar de butaca podran fer-ho del 15 al 18 de març.

Els nous abonats podran fer-ho del 19 al 21 de març i les entrades soltes per a tots els espectacles estaran disponible a partir del 22 de març.

Més informació en la web de l’[IVC](https://ivc.gva.es/).

Fecha: 28/02/2025